pythainlp/thai-wiki-dataset-v3 huggingface dataset:
ไม้ เมืองเดิม

ก้าน พึ่งบุญ ณ อยุธยา (16 มิถุนายน พ.ศ. 2448 – 4 มีนาคม พ.ศ. 2485) นามปากกา ไม้ เมืองเดิม หรือ กฤษณะ พึ่งบุญ เป็นนักเขียนชาวไทย มีผลงานที่มีชื่อเสียงได้แก่ แผลเก่า, บางระจัน, แสนแสบ, ขุนศึก
== ประวัติ ==
ก้าน พึ่งบุญ ณ อยุธยา เกิดเมื่อ วันขึ้น 14 ค่ำ เดือน 7 ปีมะเส็ง (ตรงกับวันที่ 16 มิถุนายน) พ.ศ. 2448 ที่ ต.วัดมหรรณพ์ กรุงเทพมหานคร เป็นบุตรของหม่อมหลวงปลี พึ่งบุญ และหม่อมหลวงแสง พึ่งบุญ
เสียชีวิตเมื่อวันที่ 4 มีนาคม พ.ศ. 2485 รวมอายุได้ 37 ปี จบการศึกษาที่ โรงเรียนวัดราชบพิธ และโรงเรียนวัดบวรนิเวศ
พ.ศ. 2465 รับราชการสังกัดกรมบัญชาการมหาดเล็ก
พ.ศ. 2469 ลาออกจากราชการ เพื่อจะทำงานส่วนตัวแต่ไม่ได้เป็นตามที่คาดหวัง กลายเป็นคนว่างงานและเริ่มดื่มสุราจนติดเป็นนิสัย
พ.ศ. 2478 เริ่มต้นชีวิตนักประพันธ์ โดยเอาประสบการณ์ชีวิตของตนเองมาเขียน ชื่อ “เรือโยงเหนือ” แต่ไม่มีสำนักพิมพ์ใดสนใจจัดพิมพ์ให้ แต่ด้วยใจรัก จึงเขียนขึ้นอีกเรื่อง ชื่อ “ ห้องเช่าเบอร์ 13 ” ก็ได้รับการปฏิเสธจากผู้พิมพ์จำหน่ายอีก เหม เวชกร ซึ่งเป็นเพื่อนสนิทได้ลาออกจากสำนักพิมพ์ “เพลินจิตต์” และมาตั้งสำนักพิมพ์เองออกหนังสือเป็นรายวัน ใช้ชื่อหนังสือว่า “คณะเหม” ส่วนก้าน พึ่งบุญ ณ อยุธยา เป็นนักเขียนประจำสำนักงาน และ ได้เขียนเรื่อง “ชาววัง” โดยใช้นามปากกา “กฤษณะ พึ่งบุญ”
พ.ศ. 2479 ได้พิมพ์จำหน่ายนวนิยายเรื่อง “แผลเก่า” โดยใช้นามปากกาใหม่ว่า “ไม้ เมืองเดิม” โดยเฉพาะเรื่อง “ขุนศึก” เป็นนวนิยายไทยแท้ที่ยาวที่สุดเป็นผลงานชิ้นสุดท้าย
== ผลงาน ==
แผลเก่า
แสนแสบ
หมื่นซ่อง
เสื้อข้าม
ล้างบาง
หงสาพ่าย
เกวียนหัก
สำเภาล่ม
เสือบาง
บางระจัน
สาวชะโงก
บึงขุนสร้าง
คุ้งเผาถ่าน
แม่หม้าย
กลางเพลิง
ศาลเพียงตา
ชายสามโบสถ์
ค่าน้ำนม
คนละถิ่น
หน้าไถ
ข้าเก่า
สินในน้ำ
สองศึก
เสือทุ่ง
นางถ้ำ
รอยไถ
โป๊ะล่ม
นางห้าม
บ้านนอกเข้ากรุง
ข้าหลวงเดิม
อ้ายขุนทอง
ศึกกระทุ่มลาย
หนามยอกหนามบ่ง
เรือเพลง-เรือเร่
ทหารเอกพระบัณฑูร
กระท่อมปลายนา
ขุนศึก
== อ้างอิง ==
นักเขียนชาวไทย
นามปากกา
ราชสกุลพึ่งบุญ
ณ อยุธยา
บุคคลจากโรงเรียนวัดราชบพิธ
บุคคลจากโรงเรียนวัดบวรนิเวศ
สาธารณสมบัติ

สาธารณสมบัติ หรือ สมบัติสาธารณะ (public domain) หมายถึง องค์ความรู้หรือนวัตกรรม (เช่น งานเขียน ศิลปะ ดนตรี สิ่งประดิษฐ์) ที่ไม่มีใครสามารถถือตัวเป็นเจ้าของได้
== การไม่มีข้อกำหนดในการใช้งาน ==
ผลงานสร้างสรรค์ต่าง ๆ ที่ผ่านกระบวนการคิด การเขียน หรือรูปแบบใด ๆ ออกมาถือว่าอยู่ภายใต้กฎหมายลิขสิทธิ์ ถ้าไม่มีลิขสิทธิ์ชนิดอื่นกำหนดไว้ ผลงานต่าง ๆ ที่มีการสร้างก่อนกฎหมายลิขสิทธิ์ ถือว่าเป็นสาธารณสมบัติ ได้แก่ คัมภีร์ไบเบิล อัลกุรอาน ผลงานของวิลเลียม เชกสเปียร์ ลูทวิช ฟัน เบทโฮเฟิน หรืออาร์คิมิดีส อย่างไรก็ตาม การแปลผลงานเหล่านี้สามารถอยู่ภายใต้กฎหมายลิขสิทธิ์
การรวบรวมหรือทำรายชื่อของผลงานลิขสิทธิ์ในบางครั้งถือว่าเป็นงานลิขสิทธิ์ถ้ามีการเรียบเรียงและจัดหมวดหมู่ข้อมูล ในขณะเดียวกันการรวบรวมข้อมูลเรียงตามตัวอักษร เช่น สมุดโทรศัพท์ถือว่าไม่อยู่ภายใต้กฎหมายลิขสิทธิ์ ผลงานของรัฐบาลถือว่าเป็นสาธารณสมบัติและไม่อยู่ภายใต้กฎหมายลิขสิทธิ์
== ดูเพิ่ม ==
ครีเอทีฟคอมมอนส์ องค์กรสาธารณะที่สนับสนุนการใช้งานสู่สาธารณะ จากผลงานลิขสิทธิ์
 
กฎหมายทรัพย์สินทางปัญญา
กฎหมายลิขสิทธิ์
สมการเชิงอนุพันธ์

สมการเชิงอนุพันธ์ (differential equation) หมายถึง สมการที่มีอนุพันธ์ต่าง ๆ ของฟังก์ชันที่ไม่ทราบค่า (unknown function) หนึ่งฟังก์ชันหรือมากกว่าหนึ่งฟังก์ชันปรากฏอยู่  คำว่า differential equation (aequatio differentialis) เริ่มใช้โดยก็อทฟรีท วิลเฮ็ล์ม ไลบ์นิทซ์ ในปี ค.ศ. 1676
เป็นรูปแบบสมการหนึ่งในคณิตศาสตร์ เป็นพื้นฐานที่สำคัญในสาขาคณิตศาสตร์ประยุกต์ ในทางวิศวกรรมศาสตร์ และวิทยาศาสตร์ เพราะว่ากฎเกณฑ์และปัญหาต่างๆ ในสาขาวิขาเหล่านี้ล้วนพิจารณาเป็นสมการคณิตศาสตร์ที่อยู่ในรูปของสมการเชิงอนุพันธ์แทบทั้งสิ้น เช่นกฎการเคลื่อนที่ของนิวตัน ปัญหาของการนำความร้อนในแท่งโลหะ การหาปะจุหรือกระแสในวงจรไฟฟ้า เหล่านี้เป็นต้น
== ประเภทของสมการเชิงอนุพันธ์ ==
สมการเชิงอนุพันธ์สามัญ (Ordinary Differential Equation) หมายถึงสมการเชิงอนุพันธ์ที่มีฟังก์ชันไม่ทราบค่าของตัวแปรอิสระเพียงตัวเดียว
สมการเชิงอนุพันธ์ย่อย (Partial Differential Equation) หมายถึงสมการเชิงอนุพันธ์ที่มีฟังก์ชันไม่ทราบค่าของตัวแปรอิสระมากกว่าหนึ่งตัวแปร
== สมการเชิงอนุพันธ์อันดับหนึ่งและดีกรีหนึ่ง ==
สมการแบบแยกตัวแปรได้
สมการเอกพันธ์
สมการที่ลดรูปเป็นสมการเอกพันธ์ได้
สมการแม่นตรง
สมการเชิงเส้น
สมการของแบร์นูลลี
สมการของริกคาตี
เจนนิเฟอร์ ฮอว์กินส์

เจนนิเฟอร์ ฮอว์กินส์ (Jennifer Hawkins) เป็นนางแบบ พิธีกร และนางงามชาวออสเตรเลีย เป็นผู้ได้รับตำแหน่งนางงามจักรวาล 2004 ที่ประเทศเอกวาดอร์ โดยเธอเป็นผู้เข้าประกวดคนที่สองจากประเทศออสเตรเลียที่ได้รับเลือกให้เป็นนางงามจักรวาล เธอเคยเป็นพิธีกรดำเนินรายการหลายรายการของออสเตรเลีย เช่น ออสเตรเลียส์เน็กซต์ท็อปโมเดล นอกจากนี้ ฮอว์กินส์ยังเป็นผู้ก่อตั้งและประธานบริหารของแบรนด์ชุดว่ายนำ้ Cozi by Jennifer Hawkins และผลิตภัณฑ์บำรุงผิว Jbronze ที่ประสบความสำเร็จอย่างมาก
==ชีวิตส่วนตัว==
เมื่อวันที่ 4 มิถุนายน 2013 ฮอว์กินส์แต่งงานกับเจก วอลล์ ที่บาหลี ประเทศอินโดนีเซีย โดยทั้งคู่คบหากันนานถึง 8 ปี ก่อนที่วอลล์จะขอฮอว์กินส์แต่งงานที่ประเทศนิวซีแลนด์ในปี 2012
เมื่อวันที่ 22 ตุลาคม 2019 เธอประกาศว่าเธอได้ให้กำเนิดลูกสาวคนแรก ชื่อ แฟรงกี ไวโอเล็ต
==อ้างอิง==
== แหล่งข้อมูลอื่น ==
Official website
นางแบบออสเตรเลีย
ผู้ชนะการประกวดนางงามจักรวาล
บุคคลจากซิดนีย์
ผู้ชนะการประกวดนางงาม
ชีวสารสนเทศ

redirect ชีวสารสนเทศศาสตร์
อาเมเลีย เบกา

อาเมเลีย เบกา โปลังโก (Amelia Vega Polanco) เกิดเมื่อวันที่ 7 พฤศจิกายน พ.ศ. 2527 ที่เมืองซานเตียโกเดโลสกาบาเยโรส สาธารณรัฐโดมินิกัน เป็นนางงามจักรวาลปี พ.ศ. 2546 บวกกับการตอบคำถามที่แสดงถึงความเป็นตัวของเธอเองมากที่สุด จึงชนะใจกรรมการได้ครองมงกุฎนางงามจักรวาล อาเมเลียเป็นชาวโดมินิกันคนแรกที่ได้ครองตำแหน่งอันทรงเกียรตินี้ และเป็นนางงามจักรวาลที่มีส่วนสูงมากที่สุดตั้งแต่เคยมีมา สามีของอาเมเลียคืออัล ฮอว์ฟอร์ด นักบาสเกตบอลลีกเอ็นบีเอชาวโดมินิกันเช่นกัน สังกัดทีมบอสตันเซลติก มีลูกสาวหนึ่งคน อาเมเลียออกอัลบั้มเพลงที่สาธารณรัฐโดมินิกัน และเปิดร้านเสื้อผ้าที่ไมแอมี รัฐฟลอริดา
อาเมเลีย บเบกา
ชาวโดมินิกัน
ผู้ชนะการประกวดนางงาม
ออกซานา โฟยโดโรวา

ออกซานา ชาโรสนีรา โฟยโดโรวา (Оксана Фëдорова ถอดคำได้ว่า Oksana Fyodorova; Oxana Fedorova) (เกิด 17 ธันวาคม ค.ศ. 1977) เป็นนักแสดง, นางแบบ, นักร้อง, พิธีกร, อดีตตำรวจหญิง และอดีตนางงามจักรวาล 2002 ชาวรัสเซีย
ซึ่งโฟยโดโรวาเป็นนางงามจักรวาลที่ดำรงตำแหน่งได้เพียง 3 เดือนก่อนที่เธอจะลาออกจากการเป็นนางงามจักรวาล ด้วยเหตุผลที่อยากจะไปเรียนต่อปริญญาโทให้จบ และกลายเป็นนางงามจักรวาลคนแรกในประวัติศาสตร์ที่ลาออกจากตำแหน่งอย่างเป็นทางการ ทำให้รองอันดับหนึ่ง จัสติน ปาเสค จากประเทศปานามา ได้ดำรงตำแหน่งต่อจากเธอจนครบวาระ
โฟยโดโรวานับเป็นนางงามจักรวาลคนแรกของประเทศรัสเซีย และยุโรปตะวันออก
==ผลงานเพลง==
Na krayu u lyubvi (2011)
==ผลงานการแสดง==
==รางวัลที่ได้รับ==
1999 — «Miss St. Petersburg»
2001 — «Miss Russia»
2002 — «Miss Universe 2002»
2012 — BIAF for contribution to charity (Lebanon, Beirut)
==อ้างอิง==
==แหล่งข้อมูลอื่น==
เว็บไซต์ทางการ
นางงามจักรวาล
บุคคลจากปัสคอฟ
ผู้ชนะการประกวดนางงามจักรวาล
พ.ศ. 2358

พุทธศักราช 2358 ตรงกับปีคริสต์ศักราช 1815 เป็นปีปกติสุรทินที่วันแรกเป็นวันอาทิตย์ ตามปฏิทินเกรกอเรียน
== ผู้นำ ==
พระมหากษัตริย์: พระบาทสมเด็จพระพุทธเลิศหล้านภาลัย (7 กันยายน พ.ศ. 2352 - 21 กรกฎาคม พ.ศ. 2367)
* กรมพระราชวังบวรสถานมงคล: สมเด็จพระบวรราชเจ้ามหาเสนานุรักษ์
** เจ้าประเทศราช:
*** เจ้าผู้ครองนครลำปาง: พระเจ้าดวงทิพย์
*** เจ้าผู้ครองนครน่าน: พระยาสุมนเทวราช
== เหตุการณ์ ==
26 กุมภาพันธ์ - นโปเลียน โบนาปาร์ต หลบหนีออกจากเกาะเอลบา
12 เมษายน - ภูเขาไฟตัมโบราในอินโดนีเซียระเบิด ทำให้มีผู้เสียชีวิต 92,000 คน เป็นการระเบิดครั้งรุนแรงที่สุดในประวัติศาสตร์ และเป็นต้นเหตุของปีที่ไร้ฤดูร้อน ใน พ.ศ. 2359 (ค.ศ. 1816)
18 มิถุนายน - นโปเลียน โบนาปาร์ต ต่อสู้และพ่ายแพ้ในการรบครั้งสุดท้ายในยุทธภูมิวอเตอร์ลู
20 ตุลาคม - ถูกคิดค้นสร้างหอยเชลล์
=== เหตุการณ์ที่กำลังดำเนินอยู่ ===
สงครามนโปเลียน (พ.ศ. 2342-2358)
สงคราม ค.ศ. 1812 (พ.ศ. 2355-2358)
การประชุมใหญ่แห่งเวียนนา (พ.ศ. 2357-2358)
== วันเกิด ==
11 มกราคม - จอห์น เอ. แม็กโดนัลด์ นายกรัฐมนตรีคนแรกของแคนาดา (เสียชีวิต พ.ศ. 2434)
9 พฤษภาคม - พระเจ้าบรมวงศ์เธอ กรมหมื่นอมเรนทรบดินทร์ (สิ้นพระชนม์ 4 กันยายน พ.ศ. 2421)
== วันถึงแก่กรรม ==
24 กุมภาพันธ์ - โรเบิร์ต ฟุลตัน นักประดิษฐ์ชาวอเมริกัน (เกิด พ.ศ. 2308)
ที่ทำการไปรษณีย์

ที่ทำการไปรษณีย์ (post office) เป็นสถานที่ซึ่งไปรษณีย์จัดตั้งขึ้นเพื่อจัดการกับจดหมายหรือสิ่งของอื่นที่ส่งทางไปรษณีย์ ซึ่งอาจเป็นการรวบรวม จนกระทั่งนำจดหมายส่งถึงผู้รับ
ที่ทำการไปรษณีย์ส่วนใหญ่เปิดให้ประชาชนทั่วไปสามารถซื้อ แสตมป์ ส่งจดหมาย พัสดุ หรือ บริการด้านอื่น&nbsp;ๆ ทางไปรษณีย์ บริการให้เช่าตู้ ปณ. บริการธนาณัติ บริการชำระเงิน ฯลฯ
ซึ่งด้านหน้าของที่ทำการไปรษณีย์เป็นเคาน์เตอร์สำหรับให้บริการกับประชาชน ส่วนด้านหลังใช้เป็นที่คัดแยกจดหมายเพื่อส่งต่อไปไปรษณีย์อื่นหรือผู้รับ แต่ก็มีที่ทำการไปรษณีย์จำนวนหนึ่งซึ่งมีหน้าที่คัดแยกจดหมายโดยเฉพาะ ไม่เปิดให้บุคคลทั่วไปเข้าไปใช้บริการ
ที่ทำการไปรษณีย์ไม่จำเป็นต้องเป็นลักษณะอาคารเท่านั้น อาจเป็นเพียงเคาน์เตอร์ให้บริการขนาดเล็กในหน่วยงานอื่น ในศูนย์การค้า หรือแม้แต่ในงานจัดแสดงต่าง ๆ หรือการแข่งขันกีฬานานาชาติ ซึ่งเปิดเป็นที่ทำการไปรษณีย์ชั่วคราว นอกจากนี้ยังมีที่ทำการไปรษณีย์แบบเคลื่อนที่ เช่น บนรถไฟ รถยนต์ หรือ เรือ ซึ่งสามารถให้บริการตามจุดต่าง ๆ ที่มีการหยุดแวะ เป็นต้น
== อ้างอิง ==
ประเภทของที่ทำการไปรษณีย์ , รักแสตมป์ไทย 
== ดูเพิ่ม ==
ไปรษณีย์
ไปรษณีย์ไทย
ไปรษณีย์
เมาท์ (แสตมป์)

เมาท์ (อังกฤษ: stamp mount) เป็นพลาสติกสำหรับห่อแสตมป์ป้องกันแสตมป์จากความชื้น
เมาท์มีได้สองความหมาย
แผ่นยาว ๆ สำหรับตัดให้ได้ตามขนาดที่ต้องการแล้วห่อแสตมป์ แล้วจึงใส่ลงในอัลบัมแสตมป์ หรือติดบนอัลบัมชีทอีกทีหนึ่ง เมาท์แบบนี้มีเรียกอีกชื่อว่า เมาท์ตัด
แผ่นใส้ในสำหรับใส่แสตมป์ในอัลบัมแสตมป์แบบมีเมาท์ในตัว มีอีกชื่อว่า แผ่นเพิ่มใส่แสตมป์
เมาท์ทั้งสองประเภทถือเป็นอุปกรณ์การสะสมแสตมป์ที่สำคัญ
==เมาท์ตัด==


เมาท์ทำจากแผ่นพลาสติกสองแผ่นเชื่อมติดกันที่ปลายด้านหนึ่ง หรือ สองด้าน แผ่นบนเป็นพลาสติกใส ในขณะที่แผ่นล่างอาจเป็นพลาสติกใส หรือ พลาสติกทึบสีดำก็ได้ โดยเรียกต่างกันว่า เมาท์ใส และ เมาท์ดำ ตามลำดับ ด้านหลังของเมาท์มักมีกาวอยู่ สามารถนำน้ำมาลูบเพื่อติดเข้ากับอัลบัมชีทได้ มีข้อควรระวังคือต้องรอกาวให้แห้งสนิทจริง ๆ ก่อนที่จะนำแสตมป์ไปใส่ เพื่อที่แสตมป์จะไม่ถูกกับความชื้น
เมาท์ที่จำหน่ายมีหลายขนาด หลายรูปแบบ ตั้งแต่แบบที่ตัดสำเร็จรูป มีขนาดพอดีกับดวงแสตมป์ แบบที่เป็นแถวยาว&nbsp;ๆ มีความสูงพอดีกับแสตมป์ ไปจนถึงเมาท์ขนาดใหญ่ซึ่งใช้ห่อชีทที่ระลึกได้
เวลาเก็บแสตมป์จะสอดแสตมป์ตรงกลางระหว่างแผ่นพลาสติกทั้งสอง แล้วตัดโดยใช้กรรไกร หรือ ที่ตัดเมาท์ (stamp mount cutter) ตัดพลาสติกส่วนที่เกินออก (กรณีที่ไม่ใช้แบบตัดสำเร็จรูป) ให้ขอบของเมาท์เลยส่วนที่เป็นแสตมป์อย่างน้อย สอง ถึง สาม มิลลิเมตร สำหรับกันความชื้นที่จะเข้าทางด้านข้าง
โดยที่เมาท์แบบแถวยาว&nbsp;ๆ หนึ่งแถวสามารถตัดแยกใส่แสตมป์ได้หลาย&nbsp;ๆ ดวง
เมาท์สามารถหาซื้อได้จากร้านขายแสตมป์ เวลาขายจะขายเป็นแพ็ค ทั่วไปแพ็คหนึ่งบรรจุเมาท์ 20 หรือ 25 แถว ยกเว้น เมาท์ขนาดใหญ่ มักมีจำนวนเมาท์ในแพ็คน้อยกว่า
== แผ่นเพิ่มใส่แสตมป์ ==
เมาท์สำหรับอัลบัม หรือ แผ่นเพิ่ม มีลักษณะเป็นแผ่นพลาสติกสองชั้นเชื่อมติดกัน มีขนาดโดยรวมเท่ากับหน้าของอัลบัมแสตมป์ ชั้นด้านหน้าเป็นพลาสติกใส ส่วนชั้นด้านล่างเป็นพลาสติกใสหรือทึบก็ได้ พลาสติกชั้นด้านล่างเป็นพลาสติกแผ่นเดียว แต่ชั้นบนแบ่งเป็นแถว ๆ หรือ ช่อง เชื่อมติดกับชั้นล่างเป็นแนวยาว แต่ละช่องสามารถเปิดออกมาและนำแสตมป์ไปเสียบระหว่างพลาสติกสองชั้น เมื่อใส่แสตมป์เสร็จ ก็นำเมาท์ไปใส่ในซองใสที่จำหน่ายพร้อมกัน ขอบของซองใสจะมีรูเพื่อเข้ากับอัลบัมแสตมป์
เมาท์แบบนี้มีหลายขนาดตามจำนวนช่องที่ใส่แสตมป์ได้ ยิ่งมีจำนวนช่องน้อย แต่ละช่องก็มีขนาดใหญ่ขึ้น เพื่อใส่แสตมป์หรือสิ่งสะสมขนาดใหญ่ขึ้นตามลำดับ ขนาดมีตั้งแต่ หนึ่งช่อง ไล่ไปจนถึง ห้า หรือ หก ช่อง ถ้าต้องการใส่แสตมป์ที่เป็นแผ่นขนาดเล็ก หรือชีทที่ระลึก เลือกใช้เมาท์ชนิดช่องเดียว ถ้าต้องการใส่แสตมป์บล็อกสี่ (หมายถึงแสตมป์ติดกันสี่ดวง มีสองแถว แถวละสองดวง) อาจใช้เมาท์ชนิดสองช่อง ใส่แสตมป์แนวตั้งใช้เมาท์สี่ช่อง แสตมป์แนวนอนใช้เมาท์ห้าช่อง เป็นต้น
มเท์
เวลาสากล

เวลาสากล (UT - Universal Time) คือหน่วยเวลาที่อ้างอิงการหมุนของโลก เป็นหน่วยเวลาสมัยใหม่ที่สืบทอดมาจากเวลาปานกลางกรีนิช (GMT - Greenwich Mean Time) อันได้แก่เวลา Mean Solar Time ของพื้นที่บนเส้นเมริเดียนแห่งกรีนิช (Greenwich) ของสหราชอาณาจักร ซึ่งตรงกับเส้นเมริเดียนแรก (ลองจิจูด 0°) ตามหลักภูมิศาสตร์ บางครั้งมีการใช้เวลาปานกลางกรีนิชที่ผิด โดยเข้าใจว่าเป็นหน่วยเวลาเดียวกับเวลาสากลเชิงพิกัด (UTC) เวลาปานกลางกรีนิชนี้สามารถจำแนกเป็นเป็นเวลาพิกัดสากล และ UT1
==ดูเพิ่ม==
เวลาสากลเชิงพิกัด
เขตเวลา
ว
เวลาทางดาราศาสตร์
มาตราเวลา
โมบิลสูท กันดั้ม 08th ทีม

โมบิลสูท กันดั้ม 08th ทีม เป็นแอนิเมชัน 1 ในซีรีส์ชุด กันดั้ม ซึ่งเล่าถึงเหตุการณ์ในช่วงสงครามหนึ่งปีจากมุมมองของทหารสามัญ ออกจำหน่ายในรูปแบบ โอวีเอ ตั้งแต่ปี 1996 ถึง 1999 มีความยาวทั้งสิ้น 11 ตอนจบ แต่ภายหลังได้มีการสร้างตอนพิเศษ "Last Resort" (ที่พักพิงสุดท้าย) ออกมาเพิ่มเป็นตอนที่ 12 นอกจากนี้ยังมีตอน "Miller's Report" ที่ถูกสร้างขึ้นเพื่อออกฉายในโรงภาพยนตร์ในปี 1998 ด้วย
ในประเทศไทย โมบิลสูท กันดั้ม 08th ทีม ได้ออกจำหน่ายในรูปแบบ วีซีดี (6 แผ่นจบ) และ ดีวีดี (4 แผ่นจบ) โดย DEX
==เนื้อเรื่อง==
ร้อยตรี ชิโร่ อามาดะ นายทหารของสหพันธ์โลก ได้รับคำสั่งให้ย้ายมาประจำการในป่าฝนเขตร้อนแถบอินโดนีเซีย-มาเลเซีย แต่ในขณะที่กำลังย้ายจากโคโลนี่ มาสู่โลกนั้น ยานอวกาศที่เขานั่งมา ได้ผ่านจุดซึ่งกำลังมีการปะทะกันระหว่างกองกำลังสหพันธ์โลกกับกองกำลังซีออน ชิโร่จึงขับบอลเข้าช่วยเหลือ และได้พบกับ ไอน่า ซาฮาริน ซึ่งเป็นนักบินทดสอบของซีออน ทั้งคู่จึงเกิดการปะทะกันขึ้น โดยที่หุ่นของทั้ง 2 ฝ่าย พังเสียหาย แต่ทั้งคู่ก็ได้หนีเข้าไปในซากของยานรบในอวกาศ และเกิดตกหลุมรักซึ่งกันและกัน ภายหลังที่ทั้ง 2 แยกกัน ชิโร่ก็ได้ถูกแต่งตั้งให้เป็นหัวหน้าโมบิลสูทหน่วยย่อยที่ 8 ของสหพันธ์โลก โดยมีลูกทีมคือ พันจ่าเอกคาเรน โจชัวร์, สิบโทเทอร์รี่ แซนเดอร์ส, สิบตรีเอเลดอร์ แมซซิส, และสิบตรี มิเกล นิโนริช
==ตัวละคร==
===ฝ่ายโลก===
ชิโร่ อามาดะ
คาเรน โจชัวร์
เทอรรี่ แซนเดอร์ส จูเนียร์
เอเลดอร์ แมสซิส
มิเกล นิโนริช
จีตัน นิกการ์ด
โคจิม่า
อีธาน ไรเออร์
===ฝ่ายซีออน===
ไอน่า ซาฮาริน
กิเนียส ซาฮาริน
นอร์ริส แพ็คการ์ด
ยูรี่ เคลลาเน่
===พลเรือน===
กิกิ โรซีต้า
บาเรสโต้ โรซีต้า
==รายชื่อตอน==
สงครามของ 2 เรา (二人だけの戦争 / War for Two)
กันดั้มในป่าทึบ (密林のガンダム / Gundams in the Jungle)
ขีดจำกัดเวลาแห่งความเชื่อมั่น (信頼への限界時間 / The Time Limit on Trust)
ปิศาจจากเบื้องบน (頭上の悪魔 / The Demon Overhead)
คำสั่งเตรียมพร้อมที่ถูกละเลย (破られた待機命令 / The Broken Order to Standby
แนวรบกลางทะเลทรายอันร้อนระอุ (熱砂戦線 / Battle Line in the Burning Sand)
พบกันอีกครั้ง (再会 / Reunion)
หน้าที่และอุดมคติ (軍務と理想 / Duty and Ideals)
นักรบแนวหน้า (最前線 / Front Line)
ภูผาสะเทือน (ภาคแรก) (震える山（前編）/ The Shuddering Mountain (Part 1)
ภูผาสะเทือน (ภาคจบ) (震える山（後編）/ The Shuddering Mountain (Part 2)
ที่พักพิงสุดท้าย (ラストリゾート / Last Resort)
==ดูเพิ่ม==
กันดั้ม
รายชื่อหุ่นยนต์ใน Universal Century
ทูนามิ
อเมริกาเหนือ

redirect ทวีปอเมริกาเหนือ
อเมริกาใต้

redirect ทวีปอเมริกาใต้
สถานการณ์ภาคใต้

redirect ความไม่สงบในชายแดนภาคใต้ของประเทศไทย
ซอฟต์แวร์สาธารณสมบัติ

redirect สาธารณสมบัติ
ค.ศ. 2006

redirect พ.ศ. 2549
ค.ศ. 1999

redirect พ.ศ. 2542
ค.ศ. 1997

redirect พ.ศ. 2540
เว็บล็อก

redirect บล็อก
วอลสตรีต

วอลสตรีต (Wall Street) เป็นชื่อของถนนในเกาะแมนฮัตตัน วิ่งจากทิศตะวันออกจากถนนบรอดเวย์ไปถึงแม่น้ำฮัดสัน ถนนเส้นนี้เป็นถนนเก่าแก่เส้นหนึ่งของเมือง ซึ่งเป็นศูนย์กลางทางการเงินของโลก และตลาดหลักทรัพย์นิวยอร์กเริ่มต้นตั้งอยู่บนถนนสายนี้
คำว่า วอลสตรีต มักจะใช้ในความหมายที่หมายถึง ตลาดหลักทรัพย์ ถึงแม้ว่าบริษัทหลักทรัพย์ต่าง&nbsp;ๆ ในนครนิวยอร์กไม่ได้ตั้งอยู่บนถนนวอลล์สตรีทเหมือนในอดีต โดย เจพีมอร์แกน เชส (JPMorgan Chase) บริษัทหลักทรัพย์ที่ใหญ่ที่สุดในอเมริกา ย้ายสำนักงานใหญ่ออกจากบริเวณนี้เมื่อ พฤศจิกายน ค.ศ. 2001
บริเวณวอลล์สตรีทจะมีรูปปั้น กระทิง (bull) ตั้งอยู่ ซึ่งเป็นสัญลักษณ์ที่หมายถึง เศรษฐกิจดี ส่วนหมี (bear) จะหมายถึงเศรษฐกิจไม่ดี
== แหล่งข้อมูลอื่น ==
แมนแฮตตัน
นครนิวยอร์ก
ตลาดหลักทรัพย์
ถนนในรัฐนิวยอร์ก
แมนแฮตตัน

แมนแฮตตัน (Manhattan) เป็นหนึ่งใน 5 เขตการปกครองท้องถิ่นของนครนิวยอร์ก ตั้งอยู่บนเกาะแมนแฮตตันที่ปากแม่น้ำฮัดสัน ประกอบไปด้วยเกาะแมนแฮตตันและเกาะเล็ก ๆ ที่อยู่ติดกัน คือ เกาะโรสเวลต์ (Roosevelt Island), เกาะแรนดัลส์ (Randall's Island), เกาะวาร์ด (Wards Island), เกาะกอฟเวิร์นเนอส์ (Governors Island), เกาะลิเบอร์ตี (Liberty Island), เกาะเอลลิส, เกาะอูตัน (U Thant Island)  รวมถึงมาร์เบิลฮิลล์ แมนแฮตตันมีจำนวนประชากรมากเป็นอันดับ 3 จาก 5 เขตการปกครองท้องถิ่นของนครนิวยอร์ก นครนิวยอร์กส่วนดั้งเดิมนั้นมีจุดเริ่มต้นจากส่วนล่างของแมนแฮตตัน จากนั้นในปี ค.ศ. 1898 (พ.ศ. 2441) เมืองก็ขยายตัวขึ้น ถึงแม้ว่าแมนแฮตตันจะเป็นส่วนที่เล็กมากที่สุด แต่ก็เป็นส่วนที่มีความเจริญมากที่สุด บริเวณนครนิวยอร์กเป็นหนึ่งในบริเวณที่มีประชากรหนาแน่นที่สุดในสหรัฐอเมริกา และหนาแน่นสุดในโลกแห่งหนึ่ง ด้วยจำนวนประชากร 1,634,795 คน ในปี ค.ศ.2008 (พ.ศ. 2551) บนพื้นที่ 22.96 ตารางไมล์ (59.47 ตารางกิโลเมตร) หรือคิดว่า 72,201 คนต่อตารางไมล์ (27,485 คนต่อตารางกิโลเมตร) อีกทั้งเป็นหนึ่งในเขตที่ร่ำรวยที่สุดแห่งหนึ่งในสหรัฐอเมริกา รายได้เฉลี่ยต่อปีต่อคนสูงกว่า 100,000 ดอลลาร์สหรัฐ (หรือประมาณ 3,100,000 บาท)
แมนแฮตตันเป็นแหล่งศูนย์กลางธุรกิจ วัฒนธรรม และการเงินที่สำคัญของโลกแห่งหนึ่ง เป็นที่ตั้งของตลาดหลักทรัพย์นิวยอร์ก (NYSE) บนวอลล์สตรีตและตลาดหลักทรัพย์แนสแด็กซึ่งเป็นศูนย์กลางการเงินในโลก เป็นที่ตั้งของสื่อหลายแขนง ไม่ว่าจะเป็นวิทยุ โทรทัศน์ และบริษัทสื่อต่าง ๆ ล้วนตั้งอยู่ที่นี่ทั้งสิ้น แมนแฮตตันมีแลนด์มาร์กที่มีชื่อเสียงหลายแห่ง รวมถึงพิพิธภัณฑ์และมหาวิทยาลัย นอกจากนี้ยังเป็นที่ตั้งสำนักงานใหญ่ของสหประชาชาติ
== ศัพทมูลวิทยา ==
ชื่อเกาะ "แมนแฮตตัน" ได้รับมาจากคำว่า แมนนา-ฮาทา (Manna-hata) เหมือนที่เขียนไว้ในสมุดจดของรอเบิร์ต จิวเอต ในปี ค.ศ. 1609 (พ.ศ. 2152). แผนที่ในปี ค.ศ. 1610 (พ.ศ. 2153) ปรากฏชื่อ แมนนาฮาทา ถึงสองครั้ง ทั้งฝั่งตะวันตกและตะวันออกของแม่น้ำเมารีซียึส (ภายหลังคือแม่น้ำฮัดสัน)
==หมายเหตุ==
== อ้างอิง ==
==แหล่งข้อมูลอื่น==
 
นครนิวยอร์ก
เกาะในนครนิวยอร์ก
ตึกระฟ้า

ตึกระฟ้า (skyscraper) ในยุโรปจะหมายถึงตึกที่มีความสูง 152.4 เมตรขึ้นไป (แต่กับทวีปอื่น ๆ จะใช้มาตรฐานที่แตกต่างกันไป) โดยตึกระฟ้าส่วนใหญ่จะเป็นสำนักงาน โรงแรม หรือที่อยู่อาศัย ในช่วงเวลาคริสต์ศตวรรษที่ 19 นั้น ยังไม่มีตึกที่สูงเกินกว่า 6 ชั้น เนื่องจากผู้คนไม่ต้องการเดินขึ้นบันไดสูง และไม่สามารถปั๊มน้ำให้สูงเกินกว่า 15 เมตรได้ ตึกระฟ้าเริ่มเป็นไปได้หลังจากความสำเร็จในการพัฒนาเหล็ก คอนกรีตเสริมเหล็ก และปั๊มน้ำ รวมถึงการสร้างลิฟต์
ในปัจจุบันสิ่งก่อสร้างที่สูงที่สุดในโลกคือ ตึกบูร์จคาลิฟา ในสหรัฐอาหรับเอมิเรตส์ มีความสูงทั้งสิ้น 828 เมตร (2,717 ฟุต) มีจำนวน 163 ชั้น โดยมีพิธีเปิดอย่างเป็นทางการเมื่อวันที่ 4 มกราคม พ.ศ. 2553
== สถิติตึกระฟ้าที่สูงที่สุดในโลกตั้งแต่อดีตถึงปัจจุบัน ==
การเก็บสถิติตึกที่สูงที่สุดในโลกเกิดขึ้นเป็นครั้งแรกใน พ.ศ. 2416 โดยตั้งแต่เก็บสถิติเป็นต้นมามีตึกที่ได้เป็นตึกที่สูงที่สุดในโลกดังต่อไปนี้
==สมุดภาพ==
ไฟล์:Newspaper Row, 1906.JPG|ตึกนิวยอร์กเวิลด์ (ซ้ายสุด)
ไฟล์:City Hall Philadelphia.jpg|ศาลาว่าการเมืองฟิลาเดลเฟีย
ไฟล์:SingerBuilding crop.jpg|ตึกซิงเกอร์
ไฟล์:40 Wall Street Manhattan New York City.jpg|ตึก 40 วอลล์ สตรีท
ไฟล์:View of Woolworth Building fixed crop.jpg|ตึกวูลเวิร์ธ
ไฟล์:Met life tower crop.jpg|ตึกเมโทรโพลิแทน ไลฟ์ อินชัวเรนซ์
ไฟล์:Chrysler Building, New York.jpg|ตึกไครส์เลอร์
ไฟล์:EMPIRE&SAIL SEPIA.JPG|ตึกเอ็มไพร์สเตต
ไฟล์:Twin Towers-NYC.jpg|ตึกเวิลด์เทรดเซ็นเตอร์
ไฟล์:Petronas Towers, Kuala Lumpur (3323152170).jpg|เปโตรนาสทาวเวอร์
ไฟล์:Taipei 101 2009 amk-EditMylius.jpg|ไทเป 101
ไฟล์:Sears Tower ss-alt.jpg|วิลลิสทาวเวอร์
== ดูเพิ่ม ==
รายชื่อตึกที่สูงที่สุดในโลก
รายชื่ออาคารที่ใหญ่ที่สุดในโลก
รายชื่ออาคารที่สูงที่สุดในประเทศไทย
รายชื่อตึกและสิ่งก่อสร้างที่สูงที่สุดในโลก
== อ้างอิง ==
อันดับตึกที่สูงที่สุดในโลก
อันดับตึกที่สูงที่สุดในไทย
== แหล่งข้อมูลอื่น ==
รวบรวมข้อมูลเกี่ยวกับตึกระฟ้า http://www.emporis.com 
ศูนย์รวมคนชอบตึกระฟ้า http://www.skyscrapercity.com
ลำดับความสูงตึกระฟ้าในกรุงเทพฯ http://skyscraperpage.com
ภาพแสดงอันดับตึกที่สูงที่สุดในโลก http://www.skyscraperpage.com/diagrams/?1241105
สิ่งก่อสร้าง
 
สถาปัตยกรรม
21 กรกฎาคม

21 กรกฎาคม เป็นวันที่ 202 ของปี (วันที่ 203 ในปีอธิกสุรทิน) ในปฏิทินเกรกอเรียน เหลือเวลาอีก 163 วันจนถึงสิ้นปี
== เหตุการณ์ ==
พ.ศ. 2188 (ค.ศ. 1645) - ตัวเอ๋อร์กุ่น ผู้สำเร็จราชการแทนพระองค์แห่งราชวงศ์ชิงออกพระราชกฤษฎีกาในนามของจักรพรรดิชุ่นจื้อ สั่งให้ชายชาวจีนฮั่นทุกคนโกนผมที่ปรกหน้าผากและถักเปียผมที่เหลือให้เหมือนกับชาวแมนจู
พ.ศ. 2341 (ค.ศ. 1798) - การต่อสู้แห่งปิรามิดระหว่างกองทัพนโปเลียน โบนาปาร์ตจากฝรั่งเศสกับทหารม้ามัมลุกที่ปกครองอียิปต์ในขณะนั้น
พ.ศ. 2374 (ค.ศ. 1831) - พิธีสาบานตนของเลออปอลที่ 1 แห่งเบลเยียม กษัตริย์องค์แรกของเบลเยียม
พ.ศ. 2436 (ค.ศ. 1893) - วิกฤติการณ์ ร.ศ. 112 : หลังจากฝรั่งเศสละเมิดอธิปไตยของไทยเมื่อวันที่ 13 ก.ค. จนมีการปะทะกันที่ป้อมพระจุลจอมเกล้า ออกุสต์ ปาวี อัครราชทูตฝรั่งเศส ยื่นคำขาดให้ไทยยกฝั่งซ้ายแม่น้ำโขง ลงโทษเจ้าหน้าที่ที่ต่อสู้กับทหารฝรั่งเศส และชดใช้ค่าเสียหาย
พ.ศ. 2487 (ค.ศ. 1944) - สงครามโลกครั้งที่สอง : ทหารอเมริกันขึ้นฝั่งที่เกาะกวมเพื่อต่อสู้กับกองทัพจักรวรรดิญี่ปุ่น
พ.ศ. 2497 (ค.ศ. 1954) -
* สงครามอินโดจีนครั้งที่ 1: ผลการประชุมที่เจนีวา กำหนดเขตปลอดทหารในเวียดนามบนเส้นขนานที่ 17 แบ่งประเทศเวียดนามออกเป็น 2 ส่วน คือ เวียดนามเหนือและเวียดนามใต้
* เวียดมินห์โจมตีฐานทัพฝรั่งเศสที่เดียนเบียนฟูแตก
พ.ศ. 2513 (ค.ศ. 1970) - เขื่อนอัสวานในอียิปต์ก่อสร้างแล้วเสร็จ หลังจากใช้เวลานาน 11 ปี
พ.ศ. 2515 - กองทัพปฏิวัติไอร์แลนด์ลอบวางระเบิดที่เมืองเบลฟัสต์ในไอร์แลนด์เหนือ มีผู้เสียชีวิต 11 คน
พ.ศ. 2538 (ค.ศ. 1995) - วิกฤติช่องแคบไต้หวันครั้งที่ 3 เริ่มขึ้นเมื่อกองทัพปลดปล่อยประชาชนจีนของประเทศจีนยิงขีปนาวุธสู่ทะเลทางทิศเหนือของไต้หวัน
พ.ศ. 2548 (ค.ศ. 2005) - เกิดระเบิดระลอกสองในรถไฟใต้ดิน 3 แห่ง และรถประจำทางในกรุงลอนดอน 1 แห่ง เป็นเหตุการณ์ต่อเนื่องจากเหตุระเบิดวันที่ 7 ก.ค.
== วันเกิด ==
พ.ศ. 2005 (ค.ศ. 1462) - พระนางช็องฮย็อน (สวรรคต 13 กันยายน พ.ศ. 2073)
พ.ศ. 2442 (ค.ศ. 1899) - เออร์เนสต์ เฮมมิงเวย์ นักเขียนชาวอเมริกัน (ถึงแก่กรรม 2 กรกฎาคม พ.ศ. 2504)
พ.ศ. 2494 (ค.ศ. 1951) - โรบิน วิลเลียมส์ นักแสดงชาวอเมริกัน
พ.ศ. 2520 (ค.ศ. 1977) - เดวิด ดัสมอลเชิน นักแสดงชาวอเมริกัน
พ.ศ. 2521 (ค.ศ. 1978) - จัสติน บาร์ธา นักแสดงชาวอเมริกัน
พ.ศ. 2522 (ค.ศ. 1979) -
* อันดรีย์ โวโรนิน นักฟุตบอลชาวยูเครน
พ.ศ. 2524 (ค.ศ. 1981) -
* เบลก ลูวิส นักร้อง นักแต่งเพลงชาวอเมริกัน
* พาโลมา เฟท นักร้อง นักแต่งเพลง และนักแสดง ชาวอังกฤษ
พ.ศ. 2532 (ค.ศ. 1989) - คริส กันเทอร์ นักฟุตบอลชาวเวลส์
พ.ศ. 2534 (ค.ศ. 1991) -
* ซารา ซังไปยู นางแบบชาวโปรตุเกส
พ.ศ. 2538 (ค.ศ. 1995) - แพโค นักร้อง, นักแต่งเพลงชาวเกาหลีใต้
พ.ศ. 2543 (ค.ศ. 2000) - อาร์ลิง โฮลัน นักฟุตบอลชาวนอร์เวย์
== วันสวรรคต วันถึงแก่กรรม ==
พ.ศ. 2367 (ค.ศ. 1824) - พระบาทสมเด็จพระพุทธเลิศหล้านภาลัย (พระราชสมภพ 24 กุมภาพันธ์ พ.ศ. 2310)
พ.ศ. 2430 (ค.ศ. 1887) - พระอรรคชายาเธอ พระองค์เจ้าเสาวภาคย์นารีรัตน์ (ประสูติ 26 มกราคม พ.ศ. 2397)
พ.ศ. 2495 (ค.ศ. 1952) - เปโดร ลาสกูแรน ประธานาธิบดีเม็กซิโกคนที่ 38  (เกิด 8 พฤษภาคม พ.ศ. 2399)
พ.ศ. 2515 (ค.ศ. 1972) - สมเด็จพระราชาธิบดีจิกมี ดอร์จี วังชุก พระราชาธิบดีแห่งภูฏาน (พระราชสมภพ 2 พฤษภาคม พ.ศ. 2472)
พ.ศ. 2566 (ค.ศ. 2023) - ชลธี ธารทอง ศิลปินแห่งชาติ สาขาศิลปะการแสดง (นักประพันธ์เพลงลูกทุ่ง) ประจำปี พ.ศ. 2542 (เกิด 31 สิงหาคม พ.ศ. 2480)
== วันสำคัญและวันหยุดเทศกาล ==
พ.ศ. 2548 (ค.ศ. 2005) - วันเข้าพรรษา
วันชาติเบลเยียม
วันทหารผ่านศึกเวียดนาม
== แหล่งข้อมูลอื่น ==
BBC: On This Day
NY Times: On This Day
กรกฎาคม 21
กรกฎาคม
แร่

แร่ (mineral) เป็นธาตุหรือสารประกอบทางเคมีที่เกิดขึ้นเองตามธรรมชาติ ด้วยกระบวนการทางอนินทรีย์ ส่วนใหญ่เป็นของแข็ง มีโครงสร้างภายในที่เป็นระเบียบ มีสูตรเคมีและสมบัติอื่น ๆ ที่แน่นอนคงที่หรืออาจเปลี่ยนแปลงได้ในวงจำกัด
== แร่แบ่งตามองค์ประกอบทางเคมี ==
แร่ธาตุธรรมชาติ (Native elements) มักจะอยู่รวมตัวกันเป็นสารประกอบ แต่บางชนิดอยู่กันเดี่ยว ๆ ในรูปธาตุธรรมชาติ แบ่งได้เป็น
# โลหะ ได้แก่ เงิน ทองแดง ทองคำ ทองคำขาว
# อโลหะ ได้แก่ กำมะถัน แกรไฟต์ เพชร
ซัลไฟด์ (sulphides) แร่กลุ่มนี้ เป็นสารเริ่มต้นของโลหะผสม แร่ซัลไฟด์มักเกิดเป็นสายแร่ จากหินหนืดที่เย็นลงในอุณหภูมิต่าง ๆ กัน ดังนั้น จึงหลอมง่าย และ อับแสง
ซัลโฟซอล (sulphosalt) ในโครงสร้างผลึกแร่เดียวกันประกอบด้วยธาตุโลหะหรือกึ่งโลหะ และทำตัวเหมือนโลหะ ได้แก่พวก ตะกั่ว พลวง
ออกไซด์ ออกไซด์เชิงช้อน และไฮดรอกไซด์ (Oxides, Multiple Oxides and Hydroxides)  เป็นธาตุที่มีจำนวนมากและหายาก แต่ธาตุที่มีประโยชน์นั้นมีน้อย ประกอบอยู่ในหินแปร และ หินอัคนี เป็นธาตุที่ทนทานและแข็งแรง จึงมีค่าทางเศรษฐกิจมาก เช่น เหล็ก (ฮีมาไทต์ แมกนีไทต์ )
เฮไลด์ (Halides) ประกอบอยู่ด้วยธาตุหมู่ฮาโลเจน (ธาตุหมู่ 7) ตัวอย่างเช่น Atacamite, Fluorite
ซัลเฟต (sulphates) สามารถจำแนกได้เป็นสองชนิด คือ
# Anhydrous sulphates คือไม่มีส่วนประกอบของน้ำ ได้แก่ anhydrite และ barite
# Hydrous sulphates and Basic sulphates คือ มีน้ำเป็นส่วนประกอบ ได้แก่ Bloedite, Chalcanthite, Melanterite และ ยิปซัม
ทังสเตต และ โมลิบเดต (Tungststes and Molybdates) เป็นสินแร่ที่มีสีสันสวยงาม คือซีไลท์ ซึ่งเมื่ออยู่ในอัลต้าไวโอเลตจะได้สีขาวนวลฟ้า และวุลฟีไนท์ มีสีส้ม
ฟอสเฟต อาร์เซเนต และวาเนเดต เป็นแร่ที่หาได้ยาก ซึ่งมีฟอสเฟสเป็นส่วนประกอบ ที่น่าสนใจได้แก่กลุ่ม ฟอสเฟส อาเซเนต และ วาเนเตต
ซิลิเกต (Silicates) เป็นแร่ที่เกิดจากการรวมตัวของ ซิลิกอนและ ออกซิเจน และยังมีสารอื่นประกอบ ทำให้เกิดลักษณะต่างๆกันหลายชนิด ซึ่งสามารถแบ่งออกได้เป็น 6 ชนิด คือ
# นีโซซิลิเกต (Nesosilicate)
# โซโรซิลิเกต (Sorosilicate)
# ไซโคลซิลิเกต (Cyclosilicate)
# ไอโนซิลิเกต (Inosilicate)
# ฟิลโลซิลิเกต (Phyllosilicate)
# เทกโทซิลิเกต (Tectsilicate)
== ดูเพิ่ม ==
รายชื่อแร่
== แหล่งข้อมูลอื่น ==
ข้อมูลวิชาการด้านแร่ กรมทรัพยากรธรณี 
วัสดุธรรมชาติ
 
ทรัพยากรธรรมชาติ
วิทยาแร่